61 



de høre alle til de almindeligste. Det er en anstrængende Marsch 

 i dette Krat. Men værst er den der, hvor den Ananas- 

 lignende Bromelia Pinguin har okkuperet hele Terrænet 

 under Buskene og staar Plante ved Plante med sine lange 

 buede Blade, hvis Kanter bære store, spidse Torne. Den har 

 kvalt al anden Bundvegetation, som ellers ikke helt mangler 

 i Krattet; kun nogle mandshøje Græsser med store Toppe 

 rage op over den. 



For at lette Oversigten over de Planter, der sammen- 

 sætte Krattet, kan man adskille dem i sex forskjellige Af- 

 delinger, nemlig Træer, Buske, Urter, Saftplanter, Lianer og 

 Epifyter og betragte hver af disse for sig. Naturligvis er der 

 overalt Overgange, saa at en saadan Klassificering altid maa 

 være kunstig. 



Træerne blive aldrig ret høje, 7 — 8 M. maa vistnok 

 betragtes som Maximum. De vare alle — i det mindste 

 paa østlige Skraaninger — tydelig bøjede i vestlig Retning: 

 en Virkning af den vedholdende sydøstlige Passat. Dette var 

 dog langt tydeligere og mere iøjnefaldende paa saadanne 

 Steder, hvor Vegetationen gik ned til en aaben Kyst, — her 

 inde ved Havnen var Vinden brudt af Bakkerne paa den 

 anden Side. 



De største Træer vare : Crescentia Cujete L., Kalebastræet, 

 hvis Blomster og runde, mandshovedstore Frugter som be- 

 kjendt sidde paa Stammen og de tykke Grene (Tavle 10), 

 samt Pisonia subcordata Sw., en Nyctaginé, der er kjendelig 

 ved nogen Lighed med et Pæretræ, og som ofte naaede en 

 ret betydelig Størrelse. Det synes at være karakteristisk for 

 dette Træ, at Hovedrøddernes øverste Del (nærmest Stammen) 

 altid ses over Jorden, — i det mindste saa vi ingen Exem- 

 plarer, der ikke udviste dette Forhold. 



Mindre Træer vare f. Ex. Comocladia ilicifolia Sw. 1 ), et 



*) Optraadte undertiden med eentornede Smaablade, normalt ere de 

 tretornede. 



